འོན་ཀྱང་ང་ཚོའི་མི་རིགས་ཀྱི་ཕ་སྐད་ནི་དབྱིན་ཇི་མིན་ལ།ང་ཚོའི་མི་རིགས་ནི་དབྱིན་ཇིའི་མི་རིགས་དེ་བས་ཀྱང་མིན་པ་མ་ཟད།ང་ཚོ་ནི་དབྱངས་གསལ་སོ་བཞི་རུས་ལ་ཐིམ་ཞིང་།གདངས་ལ་གྱེར་བའི་སྐད་དང་ཡི་གེ་ཡོད་པའི་མི་རིགས་ཤིག་ཡིན།དབྱངས་གསལ་སོ་བཞི་འཆི་ལ་ཉེ་བའི་སྐབས་འདིར།ང་ཚོ་ནི་དབྱངས་གསལ་སོ་བཞི་ལ་སྨན་བཅོས་བྱེད་མཁན་ཡིན་མོད།འོན་ཏེ།དབྱངས་སོ་བཞིའི་ནད་པར་གྱུར་པ་ཞིག་དབྱངས་གསལ་སོ་བཞིར་སྨན་བཅོས་བྱེད་མཁན་གྱི་དབུ་ཁྲིད་ལ་བདམས་པ་རེད།དེས་རྐྱེན་བཙན་བྱོལ་སྤྱི་ཚོགས་ཀྱི་བསམ་བློའི་གོ་རྟོགས་དང་།རང་གི་མི་རིགས་ཀྱི་སྐད་ཡིག་ལ་རིན་ཐང་ཅི་འདྲ་ཞིག་འཇོག་གི་ཡོད་པ་ཤེས་ཐུབ།